Erkin Vohidov memorial muzeyi hamda Haziniy uy-muzeyi faoliyatini tashkil etish toʻgʻrisida
(resolution, 2022-04-05)

Oʻzbek xalqining buyuk shoir va adiblari Erkin Vohidov hamda Haziniyning boy ijodini oʻrganish, keng targʻib qilish, nomlarini abadiylashtirish, shuningdek, yoshlar oʻrtasida adabiy muhitni yanada keng rivojlantirish maqsadida Vazirlar Mahkamasi qaror qiladi: 1. Oʻzbekiston Respublikasi Madaniyat vazirligi, Fargʻona viloyati hokimligining Fargʻona viloyati, Margʻilon shahrida Erkin Vohidov memorial muzeyi hamda Uchkoʻprik tumanida Haziniy uy-muzeyini (keyingi oʻrinlarda muzeylar deb ataladi) Fargʻona viloyat tarixi va madaniyati davlat muzeyining filiali sifatida tashkil etish toʻgʻrisidagi taklifi maʼqullansin. 2. Fargʻona viloyati hokimligi Oʻzbekiston Respublikasi Madaniyat vazirligi bilan birgalikda: tashkil etilayotgan muzeylarning asosiy vazifalaridan kelib chiqib, Fargʻona viloyati tarixi va madaniyati davlat muzeyi toʻgʻrisida yangilangan nizomni ishlab chiqish va tasdiqlash; muzeylarning shtatlar jadvali belgilangan tartibda ishlab chiqilishi va tasdiqlanishini hamda malakali kadrlar bilan toʻldirilishini taʼminlash; muzeylar joylashgan binolarni Fargʻona viloyati tarixi va madaniyati davlat muzeyiga oʻtkazish hamda binolarning kadastr hujjatlarini rasmiylashtirish; muzeylarda madaniy-maʼrifiy tadbirlar, atoqli shoir va yozuvchilar hayoti va ijodiga bagʻishlangan davra suhbatlari, ijodiy uchrashuvlar tashkil etish; muzeylarga zamonaviy interfaol axborot-texnologiyalarni joriy etish choralarini koʻrsin. 3. Oʻzbekiston Respublikasi Madaniyat vazirligi bir oy muddatda: manfaatdor vazirliklar va idoralar bilan birgalikda muzeylar ekspozitsiyasini muzey ashyolari bilan toʻldirish choralarini koʻrsin; Turizmni rivojlantirish davlat qoʻmitasi, Fargʻona viloyati hokimligi bilan birgalikda muzeylarga sayyohlarni keng jalb etish choralarini koʻrsin. 4. Belgilab qoʻyilsinki: muzeylarga shtat birliklarini ajratish hamda xodimlariga ish haqi toʻlash Oʻzbekiston Respublikasi Madaniyat vazirligi tizimidagi muzeylar uchun belgilangan tartibga muvofiq; muzeylarni saqlash xarajatlari, uning oʻz daromadlari, mahalliy budjeti mablagʻlari va qonunchilik hujjatlaridada taqiqlanmagan boshqa manbalar hisobidan amalga oshiriladi. 5. Oʻzbekiston Milliy axborot agentligi, Oʻzbekiston Milliy teleradiokompaniyasi va boshqa ommaviy axborot vositalariga muzeylar faoliyatini keng yoritish tavsiya etilsin. 6. Vazirlar Mahkamasining “2017 — 2027-yillarda davlat muzeylari faoliyatini takomillashtirish va moddiy-texnik bazasini mustahkamlash boʻyicha kompleks chora-tadbirlar dasturini tasdiqlash toʻgʻrisida” 2017-yil 11-dekabrdagi 975-son qaroriga ilovaga muvofiq oʻzgartirishlar kiritilsin. 7. Oʻzbekiston Respublikasi Madaniyat vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 8. Mazkur qarorning bajarilishini nazorat qilish Oʻzbekiston Respublikasining madaniyat vaziri B.S. Sayfullayev, Fargʻona viloyati hokimi Sh.M. Gʻaniyev zimmasiga hamda Vazirlar Mahkamasining Yoshlar siyosati, madaniyat, maʼnaviyat, ommaviy axborot vositalari, ijodiy va jamoat tashkilotlari masalalari kotibiyatiga yuklansin. a) 2-ilova 6-pozitsiyasidan soʻng quyidagi mazmundagi 61 va 62-pozitsiyalar qoʻshilsin: “ 61. Erkin Vohidov memorial muzeyi (Fargʻona viloyati tarixi va madaniyati davlat muzeyining filiali sifatida) Margʻilon shahri 62. Haziniy uy-muzeyi (Fargʻona viloyati tarixi va madaniyati davlat muzeyining filiali sifatida) Uchkoʻprik tumani ” ; b) 4-ilovaning 18-pozitsiyasi quyidagi tahrirda bayon etilsin: “ 18. Fargʻona viloyat tarixi va madaniyati davlat muzeyi hamda uning quyidagi filiallari: Fargʻona shahri Margʻilon shahar tarix muzeyi Margʻilon shahri Uvaysiy uy-muzeyi Margʻilon shahri Erkin Vohidov uy-muzeyi Oltiariq tumani Haziniy uy-muzeyi Uchkoʻprik tumani Erkin Vohidov memorial muzeyi Margʻilon shahri ”.